જો કે રેપ અ હિસ્ટ્રી ફ્રોમ ૧૮૬૦ના લેખિકા અને બર્કબેક કોલેજના ઈતિહાસના પ્રોફેસર જોએના બુરકે કહે છે કે અઢારમી સદીથી નારીવાદની ચળવળ શરૂ થઈ ત્યારથી જાતીય સતામણી વિશે ચર્ચાઓ થઈ છે. પણ હાલમાં જે થઈ રહ્યું છે તેમાં પહેલી વાર ભોગ બનનાર હજારો નહીં લાખો સ્ત્રીઓ દુનિયાભરમાંથી એક સાથે બોલી રહી છે. અત્યાર સુધી સતામણીનો ભોગ બનનાર સ્ત્રીઓ પોતે જ ગુનાહિતતાનો અનુભવ કરતી હતી. જો કે તે છતાં આટલી ચર્ચાઓ થઈ રહી છે કારણ કે સુંદર અને પ્રસિદ્ધ સ્ત્રીઓ બોલી રહી છે એટલે પણ તેના તરફ ધ્યાન ખેંચાયું છે. બાકી ગરીબ અને સામાન્ય દેખાવની સ્ત્રીઓ તો હજી પણ ચૂપ છે. તેઓ બોલશે તો કોણ સાંભળશે? કોણ ધ્યાન આપશે?